Diari Oficial de la Generalitat Valenciana


Sumari del DOGV 9431, del 20-09-2022 (2022/8280)

RESOLUCIÓ de 13 de setembre de 2022, de la consellera d'Educació, Cultura i Esport, per la qual es disposa el funcionament de l'Institut d'Educació Secundària El Torrelló, a la localitat d'Onda.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9431

Data del DOGV
:   20-09-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/8280


Data del document
:   13-09-2022

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 13 de setembre de 2022, de la consellera d'Educació, Cultura i Esport, per la qual es disposa el funcionament de l'Institut d'Educació Secundària El Torrelló, a la localitat d'Onda. [2022/8280]  
El Decret 113/2022, de 5 d'agost, del Consell, pel qual es crea l'Institut d'Educació Secundària El Torrelló, a Onda, va autoritzar la conselleria competent en matèria d'educació per a dictar les disposicions necessàries per al seu compliment i desplegament.  
És procedent ordenar l'inici de les activitats del centre de nova creació, determinar els ensenyaments que s'imparteixen i adoptar les mesures necessàries perquè puga desenvolupar la seua activitat acadèmica.  
En ús de les competències que m'atorga l'article 28 de la Llei 5/1983, de 30 de desembre, del Consell, a proposta del director general de Centres Docents, i de conformitat amb aquesta, resolc:  
  
Primer  
1. Disposar l'inici de les activitats en l'Institut d'Educació Secundària El Torrelló, d'Onda, codi 22488917, en el curs escolar 2022-2023.  
  
2. El centre impartirà els ensenyaments d'Educació Secundària Obligatòria; Batxillerat, modalitats Ciències i Tecnologia i Humanitats i Ciències Socials, o les que corresponguen d'acord amb les noves modalitats que les substituïsquen; Formació Professional de Grau Bàsic, cicle de Serveis Administratius, i Formació Professional de Grau Mitjà, cicle Sistemes Microinformàtics i Xarxes.  
Així mateix el centre disposarà d'una unitat específica en centre ordinari (UECO), de tipologia mixta.  
3. El curs 2022-2023 impartirà els ensenyaments d'Educació Secundària Obligatòria i Formació Professional de Grau Bàsic i, durant els cursos successius s'impartiran, progressivament, els ensenyaments de Batxillerat i de Formació Professional de Grau Mitjà previstos.  
  
4. El centre impartirà el Programa d'educació plurilingüe i intercultural, d'acord amb el que s'estableix en la Llei 4/2018, de 21 de febrer, de la Generalitat, per la qual es regula i promou el plurilingüisme en el sistema educatiu valencià.  
5. El centre s'adscriu a la Universitat Jaume I, a l'efecte de realitzar la prova d'accés a la universitat.  
  
Segon  
La Direcció Territorial d'Educació, Cultura i Esport de Castelló és la competent per a nomenar l'equip directiu del centre, de conformitat amb el que s'estableix en el capítol IV del títol V de la Llei orgànica 2/2006, de 3 de maig, d'educació, i en l'article 18 del Decret 252/2019, de 29 de novembre, del Consell, de regulació de l'organització i el funcionament dels centres públics que imparteixen ensenyaments d'Educació Secundària Obligatòria, Batxillerat i Formació Professional.  
  
  
Tercer  
La Direcció General de Centres Docents és la competent per a determinar i gestionar els fons necessaris per a la posada de funcionament i manteniment del centre, dotant-lo amb l'equipament i material didàctic oportú, tenint en compte la proposta raonada de la Direcció Territorial d'Educació, Cultura i Esport de Castelló.  
  
  
Quart  
El nombre màxim d'alumnat per aula, unitat o professorat es realitzarà d'acord amb el que s'estableix en la normativa bàsica i en el Decret 58/2021, de 30 d'abril, del Consell, sobre jornada lectiva del personal docent i nombre màxim d'alumnat per unitat en centres docents no universitaris.  
  
Cinqué  
El que s'estableix en aquesta resolució s'inscriurà en el Registre de centres docents de la Comunitat Valenciana.  
Sisé  
S'autoritzen els diferents òrgans d'aquesta conselleria perquè, en l'àmbit de les seues respectives competències, adopten les mesures necessàries per a l'aplicació i desenvolupament del que es disposa en la present resolució.  
  
Seté  
Aquesta resolució es publicarà en el Diari Oficial de la Generalitat Valenciana i produirà efectes des de l'inici del curs escolar 2022-2023.  
  
  
Contra la present resolució, que posa fi a la via administrativa, es podrà presentar, potestativament, un recurs de reposició o bé plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'haurà d'interposar davant de la consellera d'Educació, Cultura i Esport en el termini d'un mes a comptar des de l'endemà de la publicació.  
b) El recurs contenciós administratiu haurà d'interposar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació.  
  
Tot això, conforme amb el que s'estableix en els articles 112 i següents de la Llei 39/2015, d'1 d'octubre, del procediment administratiu comú de les administracions públiques, i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, i sense perjudici que s'utilitze qualsevol altra via que es considere oportuna.  
  
València, 13 de setembre de 2022.- El secretari autonòmic d'Educació i Formació Professional (p. d. Resolució de 13 d'abril de 2022; DOGV núm. 9328, de 29 d'abril): Miguel Soler Gracia.